'Getoor, 'n prostituut en 'n idioot' – praag.co.za — 20 jaar jonk!
Johnnie Carson is pas as Amerikaanse onderminister van buitelandse sake belas met Afrika aangestel. Volgens Carson het Mugabe Zimbabwe "verwoes". Carson en Mugabe het verlede week tydens die Afrika-Unie (AU) se leiersberaad in Sirte, Libië, bladgeskud.
Die staatsbeheerde ZBC het die ontmoeting as 'n "belangrike stap" vir verbeterde verhoudings met die internasionale gemeenskap beskryf, maar diplomate in Harare het aan Sapa-dpa gesê Mugabe het uit die vergadering gestorm.
Volgens die Herald was Mugabe woedend oor Carson se "patroniserende houding".
Carson is 'n "klein outjie wat dink hy kan vir ons voorskryf wat om te doen," het Mugabe na berig word gesê. "Ek hoop nie hy praat namens Obama nie. 'n Mens sal nie met 'n idioot van daardie aard praat nie. Ek was baie kwaad vir hom."
Mugabe het Jendayi Frazer, Carson se voorganger, vroeër 'n "prostituut" genoem en verlede week gesê Irene Khan van Amnestie Internasionaal is "getoor".
Die VSA weerhou steeds direkte geldhulp aan die Zimbabwiese regering.устройстволобановский класс харьков
Skrywer Dan RoodtGepubliseer op 7 Julie 2009 Kategorieë Suider-AfrikaSleutelwoord 'Getoor, 'n prostituut en 'n idioot', AU, Carson, Herald, Jendayi Frazer, Johnnie Carson, Libi?, Nuus, Sirte, Suider-Afrika, ZBC